Oondgeroosterde hoender met suurlemoen-en-knoffelbotter | Voelgoed
Tuis Pages-Post Oondgeroosterde hoender met suurlemoen-en-knoffelbotter
1 groot hoender, skoongemaak en oortollige stukkies vet verwyder
1 Stel die oond op 200 °C.
2 Druk die hoender se vel droog met kombuispapier en geur die binneholte mildelik met sout en swartpeper.
3 Sit die ui en suurlemoenwiggies in die binneholte.
4 Haal vier knoffelhuisies uit die knoffelbol en hou eenkant. Skil die res van die knoffelhuisies, maar hou dit heel en druk dit ook in die hoender se binneholte. Bind die hoender netjies op met kombuistou.
5 Kap die vier ander knoffelhuisies goed fyn en meng dit met die sagte botter, suurlemoenskil, tiemie of dragon en ’n bietjie sout en peper.
6 Smeer dit egalig oor die hoender en vryf die vel goed daarmee in. Maal sout oor die hele hoender en vryf dit ook in.
7 Sit die hoender in ’n oondbak wat met olie gesmeer is en oondrooster 30-40 minute.
8 Haal die hoender uit die oond, bedek met tinfoelie en verlaag die oondtemperatuur tot 160 °C. Bak vir nog 60 minute tot die hoender sag en gaar is.
9 Haal weer uit die oond en skep die vloeistof in die pan oor die hoender.
10 Verhit die oond se roosterelement en braai die hoender onder die rooster tot dit ’n diep goudbruin kleur het. Laat staan vir 10 minute en sit voor.
Die geheim om die vel bros, geurig en goudbruin te kry is om die hoender vooraf goed met gegeurde botter in te smeer en daarna mildelik seesout oor te sprinkel.
Resep is saamgestel uit Plaaskos deur Arina du Plessis, uitgegee deur Human & Rousseau (R310,00).